Τραϊάνα Ανανία

Η Τραϊάνα Ανανία (Θεσσαλονίκη, 5 Οκτωβρίου 1989) είναι Ελληνίδα ηθοποιός, τραγουδίστρια και χορεύτρια.

Βιογραφικό 
Γεννήθηκε το 1989 στη Θεσσαλονίκη και μεγάλωσε στο Ωραιόκαστρο. Φοίτησε στο "Ελληνογαλλικό Κολέγιο ΔΕΛΑΣΑΛ". Από μικρή ηλικία ξεκίνησε να ασχολείται με το χορό. Στα 18 της, εγκαταστάθηκε στην Αθήνα για να σπουδάσει Κοινωνική Πολιτική στο Πάντειο Πανεπιστήμιο και έξι μήνες μετά ξεκίνησε σπουδές υποκριτικής στην Ανωτέρα Δραματική Σχολή Ίασμος του Βασίλη Διαμαντόπουλου. Εκτός από τις θεατρικές της σπουδές έκανε επίσης μαθήματα φωνητικής και χορού. Το 2010 ξεκίνησε να εργάζεται ως χορεύτρια σε νυχτερινά μαγαζιά ενώ έχει δουλέψει και ως τραγουδίστρια σε διάφορα μουσικά σχήματα.

Ολοκληρώνοντας τις σπουδές υποκριτικής, έκανε το θεατρικό της ντεμπούτο στη παράσταση «Amadeus» στο Θέατρο Βρετάνια τη σεζόν 2011-2012 σε σκηνοθεσία Δημήτρη Λιγνάδη. Ακολούθησε η παράσταση «Οθέλλος»' σε σκηνοθεσία Γιώργου Κιμούλη- Κωσταντίνου Μαρκουλάκη κι άλλες θεατρικές δουλειές ενώ το 2013 έκανε το κινηματογραφικό της ντεμπούτο στη ταινία «Ελεύθερη Βούληση».

Έγινε γνωστή στο ευρύ κοινό με το ρόλο της Ίρις Σαράφη στο δεύτερο κύκλο της κωμικής σειράς «Οι Συμμαθητές». Το καλοκαίρι του 2015, ύστερα από διάφορα casting, κέρδισε μία θέση στο πρωταγωνιστικό καστ της σειράς με σκηνοθέτη τον Βασίλη Θωμόπουλο, παίζοντας μεταξύ άλλων μαζί με τους Μαριάννα Τουμασάτου, Κρατερό Κατσούλη, Μάριο Αθανασίου και Δημήτρη Μαυρόπουλο. Η παρουσία της στη σειρά ολοκληρώθηκε τον Οκτώβριο του 2016, στις αρχές του τρίτου κύκλου.

Έπειτα, έπαιξε στη παράσταση «Νύφη Κουράγιο» (2016-17, Θέατρο Αθηναΐς) και ξεκίνησε live εμφανίσεις ως τραγουδίστρια σε διάφορα μαγαζιά και νυχτερινά κέντρα της Αθήνας. Το 2018, κυκλοφόρησε τα δύο πρώτα δικά της κομμάτια μέσω του καναλιού της στο YouTube. Το καλοκαίρι του 2018 έγινε γνωστή η συμμετοχή της στο δεύτερο κύκλο του reality επιβίωσης «Nomads». Γι' αυτό το λόγο τον Οκτώβριο του ίδιου έτους ταξίδεψε στη Μαδαγασκάρη για τις ανάγκες των γυρισμάτων. Αποχώρησε μετά από 14 μέρες παίρνοντας την 27η θέση στη τελική κατάταξη. Το 2019 έκανε live εμφανίσεις στο North Stage μαζί με τους Αντύπα, Αγγελική Ηλιάδη και Χριστίνα Κολέτσα. Τον Μάιο του ίδιου έτους έγινε γνωστό πως θα πρωταγωνιστήσει στη κωμική σειρά του ALPHA, «Κρατάς Μυστικό;». Εκεί τη σεζόν 2019-2020, υποδύθηκε την αεροσυνοδό Λίζα Ντάνου, παίζοντας μεταξύ άλλων μαζί με τους Ντορέττα Παπαδημητρίου, Μελέτη Ηλία και Ελισάβετ Κωνσταντινίδου. Παράλληλα, έκανε live εμφανίσεις στο Club Vogue στη Θεσσαλονίκη με τους Πάολα και Νίκο Κουρκούλη.

Το 2020 κυκλοφόρησε τα τραγούδια «Τρελή», «Λέω Να Σ' Ερωτευτώ» και «Αυτή» μαζί με videoclips. Το 2021 έπαιξε σε εννέα επεισόδια της σειράς του ΑΝΤ1, «Παρουσιάστε!» και πρωταγωνίστησε στη σειρά της ΕΡΤ, «Χαιρέτα μου τον Πλάτανο». Επίσης, συμμετείχε στη καλοκαιρινή περιοδεία της Πάολα. 

Το 2022 κυκλοφόρησε το τραγούδι «Λαμόγιο» και έκανε live εμφανίσεις στο εστιατόριο Pico. Τη σεζόν 2022-2023 συμμετέχει στη σειρά του ALPHA, «Ο Παράδεισος των κυριών» (σκην. Γιάννη Βασιλειάδη - Σταμάτη Πατρώνη), υποδυόμενη τη Ντέπυ Βλαστού.

Φιλμογραφία

Τηλεόραση

Κινηματογράφος

Videoclips

Θεατρογραφία

Lives

Νυχτερινά κέντρα - Μαγαζιά 
 FAUST bar-theatre - (2017-2018)
North Stage (μαζί με τους Αντύπα, Αγγελική Ηλιάδη και Χριστίνα Κολέτσα) - (2019)
Frangelico (μαζί με τους Γιώργο Γιαννιά και Χρήστο Χολίδη)  (2019)
 Club Vogue (μαζί με τους Πάολα και Νίκο Κουρκούλη) - (2019-2020)
 Pico - (2022)

Περιοδείες 

 Paola Live Tour (συμμετοχή στη περιοδεία της Πάολα) - (2021)

Παραπομπές 

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ελληνίδες τραγουδίστριες
Έλληνες χορευτές